મોરબી : જિલ્લા પંચાયત મોરબીનાં સદસ્ય મહેશભાઈ રાજકોટિયા અને ટંકારા તાલુકા કોંગ્રેસનાં ગોધાણી ભુપેદ્રભાઈએ ટંકારા તાલુકાને અતિવૃષ્ટિગ્રસ્ત જાહેર કરવાની માંગણી મોરબી જિલ્લા કલેકટરને કરી જણાવ્યું હતું કે, હાલમાં ચોમાસાંની સીઝનમાં ટંકારા તાલુકામાં થયેલા અનરાધાર વરસાદને કારણે ટંકારા તાલુકાનાં ગામડાઓનું જનજીવન અસ્તવ્યસ્ત થઈ ચૂક્યું છે અને જમીનની ધોવાણ થતા ટંકારા તાલુકાનો ખેડૂત ૨ વર્ષ સુધી કોઈ પાક લઈ શકે તેમ નથી.